אנגרי בירדס – הסרט

**אנגרי בירדס – הסרט** (באנגלית: **The Angry Birds Movie**) הוא סרט אנימציה קומי, המבוסס על המשחק "אנגרי בירדס". הסרט בוים על ידי קליי קייטיס ופרגל ריילי, הופק על ידי ג'ון כהן וקת'רין ווינדר, ואת התסריט כתב ג'ון וויטי. את הדמויות בסרט מדבבים ג'ייסון סודייקיס, ג'וש גד, דני מקברייד, מאיה רודולף, ביל היידר, ופיטר דינקלג'. כמו כן, יש מדבבים אורחים, בהם צמד הקומיקאים "סמוש" מיוטיוב. תקציב הסרט הוא 73 מיליון דולר.

## עלילה
רד, ציפור קצרת רוח, הוא מנודה באי הציפורים, אי המכיל כפר המאוכלס בציפורים אנתרופומורפיות שאינן יכולות לעוף. כאשר הוא גורם בטעות לבקיעה מוקדמת של ביצה של משפחת ציפורים בעת משלוח שביצע, הוא נידון לשיעור ניהול כעסים על ידי השופט. שניים מחבריו לכיתה של רד - צ'אק, שהוא היפראקטיבי ויכול לנוע במהירות על-קולית, ובומבה, שיכול לגרום לפיצוצים עם כעסו ופחדו - מנסים להתיידד איתו, אך הוא נמנע מהם.

יום אחד, ספינה עוגנת בחוף האי ופוגעת בביתו של רד. הציפורים מברכות את פני שני חזירים ירוקים, הקפטן לאונרד ועוזרו רוס, הטוענים שהם חוקרים שלווים המביאים מנחות של חברות. הם מציגים בפני הציפורים חידושים שונים, כולל רוגטקה ענקית, אך רד מתחיל לחשוד במניעי החזירים ומתגנב לסירתו של לאונרד. צ'אק ובומבה עוקבים אחר רד, והם מוצאים חזירים נוספים מוסתרים מתחת לסיפון, דבר שסותר את טענתו של לאונרד שהוא ורוס לבד. כאשר רד חוזר ומראה לכולם את החזירים האחרים, הציפורים מקבלות את הסברו של לאונרד שהוא שיקר רק כדי לראות אם אי הציפורים בטוח עבור בני דודיו הפשוטים.

עדיין חושד בחזירים, רד מגייס את צ'אק ובומבה כדי למצוא את הנשר האדיר, מגן אי הציפורים הנעדר והציפור היחידה שיכולה לעוף. הם מוצאים את הנשר האדיר על פסגת הר הנשר, אך הם מגלים שהוא הפך לעצלן עודף משקל ועצבני שפרש מטיסות. רד מגלה שהחזירים שותלים דינמיט סביב האי וגונבים את הביצים בעוד שהציפורים מוסחות על ידי קבוצה. הנשר האדיר מסרב לעזור להם, ורד נוזף בו. רד, צ'אק ובומבה מנסים להזהיר את הציפורים האחרות ולעצור את החזירים, אך החזירים הורסים את הכפר בעזרת הדינמיט ונמלטים עם הביצים. הציפורים האחרות מתנצלות בפני רד על שלא הקשיבו לו. רד מאחד את תושבי האי כדי לבנות סירה מההריסות וללכת בעקבות החזירים לאי החזירים.

הציפורים מגלות את החזירים החיים בעיר מוקפת חומה הנשלטת על ידי לאונרד, המכונה המלך בוץ-זקן. כשהם מסיקים שהביצים נמצאות בטירה שבמרכז העיר, הציפורים משתמשות ברוגטקה של החזירים כדי לשגר את עצמם מעל החומות ולתוך טירת העיר. רוב הציפורים מפספסות את הטירה אך הורסות מבנים אחרים; רד, צ'אק ובומבה הם היחידים שנורו בהצלחה לתוך הטירה. החזירים מורידים את הביצים לסיר רותח, מתכננים לבשל ולאכול אותן. נשר אדיר, לאחר ששינה את דעתו, מגיע כדי לאסוף את רד, צ'אק, בומבה והביצים. ביצה אחת נופלת מהרשת ורד נלחם בלאונרד עליה. הם נופלים לחדר המכיל את מלאי הדינמיט של החזירים, אותו לאונרד מצית בטעות. הדינמיט מתפוצץ והורס את העיר, אך הסיר הרותח נופל על רד ומגן עליו ועל הביצה מפני הפיצוץ.

כל המשפחות, מלבד אחת, מתאחדות עם ביציהן. רד יוצא עם הביצה, המכילה שלושה גוזלים כחולים, ומחזיר אותם להוריהם. נשר אדיר ניגש לרד, צ'אק ובומבה, בטענה שהוא פשוט נראה עצלן כדי שיוכלו לאבד את האמון בו ולמצוא אמון בעצמם, וזוכה לזכותו על הצלת הביצים. בזמן שאי הציפורים נבנה מחדש, רד מגלה שהציפורים האחרות בנו מחדש את ביתו במרכז הכפר ומקבל בברכה את צ'אק ובומבה פנימה. בינתיים, החזירים שורדים את חורבן ביתם, ולאונרד מתכנן תוכנית חדשה.

## שחקנים ומדבבים

## סרט המשך

באוגוסט 2016, חברת Rovio התחילה לעבוד על סרט המשך. הסרט יצא ב-20 בספטמבר 2019, במקביל לציון 10 שנים למשחק המקורי.

הסרט בוים על ידי תורופ ואן אורמן וג'ון רייס, הופק על ידי ג'ון כהן, ואת התסריט כתב פיטר אקרמן. סודייקיס, גד, היידר, מקברייד ודינקלג' הוכרזו כמדבבים חוזרים, בעוד החדשים כוללים את רייצ'ל בלום, סטרלינג קיי בראון, יוג'ניו דרבז, זאק וודס, נורה לום, ליל ריי האוורי, דאב קמרון, בק בנט וברוקלין פרינס. לזלי ג'ונס מדבבת את הנבל.

האנימציה בוצעה שוב על ידי Sony Pictures Imageworks, בשיתוף עם Sony Pictures Animation.

## קישורים חיצוניים

* 

* 
* הטריילר הראשון, מדובב לעברית, באתר יוטיוב
* 
* 
* 

## הערות שוליים

הסרט
קטגוריה:סרטי 2016
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי קולומביה
קטגוריה:סרטים באנגלית
קטגוריה:סרטים המבוססים על משחקי וידאו
קטגוריה:סרטי אנימציה של סרטי קולומביה
קטגוריה:סרטים על עופות
קטגוריה:סרטים על חזירים
קטגוריה:סרטי אנימציה על בעלי חיים
קטגוריה:סרטי אנימציה על ציפורים